Nuus – Skatkis van Afrikaanse boeke – Andre Beukes: EU Labour Law specialist
Myafrikaans.com en Skatskisboeke digitaliseer tans die ongelooflike skat van ou Afrikaanse sagtebandboeke. Die doel is om dit vandag te geniet maar dit ook vir die nageslag te bewaar. Suid-Afrika het 'n baie ryk geskiedenis aan Afrikaanse sagteband verhale (foto en storie) met 'n verskeidenheid van skrywers oor die afgelope eeu, maar inligting rondom die skrywers en boeke is uiters beperk.
Selfs ons argiewe het maar baie beperkte inligting rondom die boeke wat uitgegee is, veral boeke in die middel twintigste eeu. Hierdie projek poog dus om in die behoefte te voorsien, om sodoende nie net vir die versamelaar van waarde te wees nie, maar ook vir enige ander persoon wat belang stel om ons africana te bestudeer en geniet. Feitlik al die boeke het die pragtigste volkleur buiteblaaie.
Die reeks bestaan uit 60 storieverhale, meer as 700 enkel sagteband storieverhale en 39 verskillende fotoverhaal boek reekse, met amper 400 voorblaaie in die onderskeie reekse.
Die eerste eBoek in die Oerwaltvalk reeks wat beskikbaar is, is Goudstad van Skeba [EPUB] deur AP du Plessis.